b'\n_START_ARTICLE_\nForvaltningsbedrift\n_START_PARAGRAPH_\nForvaltningsbedrift er en organisasjonsform for statlige virksomheter med oppgaver som har visse fellestrekk med markedsbasert virksomhet. Forvaltningsbedrift er en underform av forvaltningsorgan, er del av staten som juridisk person og inng\xc3\xa5r som en del av statsbudsjettet._NEWLINE_Organisasjonsformen har tradisjonelt v\xc3\xa6rt brukt n\xc3\xa5r det statlige engasjementet gjelder forretningsmessig tjenesteyting som vanskelig kan ivaretas p\xc3\xa5 en effektiv m\xc3\xa5te i markedet._NEWLINE_I forhold til offentlig eide selskaper som er organisert som eget rettssubjekt, gir forvaltningsbedrifter st\xc3\xb8rre rom for direkte inngrep fra eieren (staten).'